**ยาขับลม**

**ชนิดน้ำ**

**[ชื่อการค้า ปรับตามทะเบียนยา]**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้ชื่อว่า ยาขับลม ประกอบด้วยตัวยาสำคัญ คือ ทิงเจอร์กระวานเทศ (compound cardamom tincture) ทิงเจอร์พริกสกัดเข้มข้น (strong capsicum tincture) และ ทิงเจอร์ขิงสกัดเข้มข้น (strong ginger tincture)

**1.2 ยานี้ใช้เพื่ออะไร**

* ใช้เพื่อบรรเทาอาการท้องขึ้น ท้องอืด ท้องเฟ้อ และขับลมในกระเพาะอาหาร

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือแพ้ส่วนประกอบของยานี้

**2.2 ข้อควรระวัง**

* ยานี้มีแอลกอฮอล์ผสมอยู่ ควรใช้ด้วยความระมัดระวัง โดยเฉพาะในเด็ก และหญิงตั้งท้อง

เอกสารฉบับนี้ปรับปรุงครั้งล่าสุด 15 มีนาคม 2567

**ศึกษาข้อมูลยาเพิ่มเติมทางเว็บไซต์ของ อย.**

แสดง URL หรือ QR code ที่เชื่อมมายังเว็บไซต์ของ อย.

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**3. วิธีใช้ยา**

**3.1 ขนาดและวิธีใช้**

* ผู้ใหญ่: กินครั้งละ 1 หรือ 2 ช้อนโต๊ะ
* เด็ก 6-12 ปี: กินครั้งละ 1/2หรือ 1 ช้อนโต๊ะ
* กินวันละ 3-4 ครั้ง
* เขย่าขวดก่อนใช้ยา

**3.2 หากลืมกินยาควรทำอย่างไร**

* หากยังมีอาการของโรคอยู่ ให้กินยาทันทีที่นึกได้ แต่ถ้าใกล้เวลาของมื้อต่อไปให้รอกินยาของมื้อต่อไป ห้ามกินยาเพิ่มเป็น 2 เท่า
* หากไม่มีอาการของโรคแล้วสามารถหยุดยาได้

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติ ให้รีบไปโรงพยาบาลพร้อมนำยานี้หรือบรรจุภัณฑ์ยาติดตัวไปด้วย

**4. ข้อควรปฏิบัติระหว่างใช้ยานี้**

* ไม่นำยานี้ให้ผู้อื่นกิน แม้ว่าจะเป็นโรคหรือมีอาการเดียวกัน เพื่อความปลอดภัยในการใช้ยา
* ไม่ควรรับประทานยานี้เป็นเวลานานเกินกว่า 2 สัปดาห์ นอกจากแพทย์สั่ง
* ยานี้ไม่ใช่ยารักษาโรคกระเพาะ เพียงแต่ช่วยบำบัดอาการให้ดีขึ้นเท่านั้น

**5. อันตรายที่อาจเกิดจากยา**

* 1. **อาการที่ต้องหยุดยาแล้วรีบไปพบแพทย์ทันที**
* บวมที่ใบหน้าเปลือกตา ริมฝีปาก ลมพิษ
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังหลุดลอก มีจ้ำตามผิวหนัง

**5.2 อาการที่ไม่จำเป็นต้องหยุดยา แต่ถ้าอาการรุนแรงให้ไปพบแพทย์ทันที**

* ไม่มีข้อมูลอันตรายจากยาอื่น ๆ ที่ชัดเจน แต่หากมีอาการผิดปกติรุนแรงใด ๆ ภายหลังการใช้ยานี้ให้รีบไปพบแพทย์

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิต่ำกว่า 30 องศาเซลเซียส [ปรับตามทะเบียนยา] ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* ลักษณะยา: ยาน้ำใสสีแดง
* ตัวยาสำคัญใน 15 มิลลิลิตร:

ทิงเจอร์กระวานเทศ 0.035-1.8 มิลลิลิตร

ทิงเจอร์พริกสกัดเข้มข้น 0.06-0.5 มิลลิลิตร

ทิงเจอร์ขิงสกัดเข้มข้น 0.024-0.2 มิลลิลิตร

* ขนาดบรรจุ: ภาชนะบรรจุขนาดไม่เกิน 450 มิลลิลิตร

 (ตามที่ขึ้นทะเบียน)